tomron87/hebrew-wikipedia-sentences-corpus huggingface dataset:
בשנת 2000 סיימה במקום הרביעי באליפות אירופה שנערכה בקרואטיה ובמקום השישי באולימפיאדת סידני (2000).
ב-2001 אירחה לראשונה את אליפות העולם, וזכתה בתואר בפעם השנייה בתולדותיה, לאחר שגברה על נבחרת שוודיה לאחר הארכה.
באליפות אירופה שנערכה ב-2002 בשוודיה שוב לא הצליחה לשחזר את רמתה מאליפויות העולם, והסתפקה במקום השישי.
באליפויות העולם שנערכו בפורטוגל ב-2003 ובתוניסיה ב-2005 סיימה במקום השלישי, ובאליפות אירופה שנערכה בסלובניה ביניהן, סיימה שוב במקום השישי.
באולימפיאדת אתונה (2004) סיימה את הבית המוקדם ללא הפסד, אך הפסידה לנבחרת רוסיה ברבע הגמר וסיימה במקום החמישי.
בשנת 2006 זכתה צרפת לראשונה באליפות אירופה, באליפות שנערכה בשווייץ, לאחר שגברה על נבחרת ספרד במשחק הגמר.
שחקן הנבחרת תיירי אומייר נבחר לשוער המצטיין בטורניר.
באליפות העולם שנערכה בגרמניה ב-2007 סיימה במקום הרביעי.
בשנת 2008 סיימה במקום השלישי באליפות אירופה שנערכה בנורווגיה.
שחקן הנבחרת ניקולה קרבטיץ' נבחר ל-MVP של הטורניר, ושחקן הנבחרת דניאל נרסיס נבחר לשישיית הטורניר.
באותה שנה זכתה לראשונה בתואר האולימפי, באולימפיאדת בייג'ינג (2008), לאחר שגברה במשחק הגמר על איסלנד.
בשנת 2009 זכתה נבחרת צרפת באליפות העולם בפעם השלישית, לאחר שגברה על נבחרת קרואטיה בטורניר שנערך בזגרב.
שלושה משחקני הנבחרת, מישאל גיגו, ניקולה קרבטיץ' והשוער תיירי אומייר, נבחרו בין ששת השחקנים הטובים בטורניר.
בשנת 2010 הוכתרה בפעם השנייה כאלופת אירופה, לאחר שגברה במשחק הגמר על נבחרת קרואטיה.
באליפות העולם שנערכה בשוודיה ב-2011 שמרה צרפת על תוארה, לאחר שגברה על נבחרת דנמרק בהארכה.
השוער דאודה קרבואה רשם את אחוזי ההצלחה הטובים בטורניר (עצר 47.5% מניסיונות ההבקעה), וניקולה קרבטיץ' נבחר ל-MVP של האליפות.
לאחר שניצחה ב-4 טורנירים גדולים ברציפות, איבדה צרפת את תואר אלופת אירופה, כשסיימה במקום ה-11 בלבד באליפות שנערכה ב-2012 בסרביה.
עם זאת, בטורניר הגדול הבא, במסגרת אולימפיאדת לונדון (2012), שמרה על תוארה, לאחר ניצחון במשחק הגמר על נבחרת שוודיה.
קרבטיץ' ואומייר נבחרו לנבחרת הטורניר.
באליפות אירופה 2014 זכו הצרפתים בתואר לאחר ניצחון מול דנמרק במשחק הגמר 41-32 ושברה את שיא הכיבושים במשחק גמר במפעל, למעמד ה-MVP של משחק הגמר נבחר דניאל נרסיס.
נבחרת צרפת בכדורגל עד גיל 21 היא נבחרת הכדורגל הצעירה של צרפת, המייצגת את המדינה בתחרויות בינלאומיות לנבחרות עד גיל 21. הנבחרת הוקמה בשנת ב-22 במאי 1952 ומנוהלת על ידי התאחדות הכדורגל הצרפתית.
הנבחרת משמשת פלטפורמה מרכזית לפיתוח שחקנים צעירים ולהכשרתם לרמות הגבוהות ביותר בכדורגל הצרפתי והבינלאומי.
לאורך השנים, שחקנים רבים בולטים עברו דרך הנבחרת הצעירה לפני שהצטרפו לנבחרת הבוגרת של צרפת.
הנבחרת הצעירה של צרפת הוקמה כדי לאפשר לשחקנים עד גיל 21 להתנסות במשחקים בינלאומיים ולרכוש ניסיון מקצועי לפני המעבר לנבחרת הבוגרת.
משחקה הבינלאומי הראשון נערך ב-3 בספטמבר 1976 נגד נבחרת בלגיה, והסתיים בתוצאה 1–1.
במהלך ההיסטוריה, הנבחרת הצעירה זכתה להישגים בולטים, ביניהם זכייתה באליפות אירופה בכדורגל עד גיל 21 בשנת 1988. בנוסף, היא רשמה ניצחונות מרשימים כמו 9–0 על קפריסין בשנת 2023, והפסדים משמעותיים כגון 6–1 מול אנגליה בשנת 1984.
מיקאל לנדרו – השחקן עם הכי הרבה הופעות (43).
אנתוני לה טאלק – מלך השערים של הנבחרת הצעירה (12).
האומריק לפורטה – קפטן הנבחרת.
הנבחרת משתתפת באופן קבוע באליפות אירופה בכדורגל עד גיל 21, וזכתה בתואר פעם אחת, בשנת 1988. הנבחרת מעורבת גם במוקדמות ובמשחקי ידידות מול נבחרות צעירות אחרות ברחבי אירופה.
נבחרת קוסובו בכדורגל (באלבנית: Kombëtarja e futbollit të Kosovës, בסרבית: Фудбалска репрезентација Косова) היא נבחרת הכדורגל הלאומית של קוסובו.
הנבחרת קמה לאחר פירוק יוגוסלביה וב-14 בפברואר 1993 ערכה את משחקה הלא רשמי הראשון בו הפסידה 3-1 ל.
לאחר קבלת העצמאות ב-17 בפברואר 2008, החליטה ההתאחדות לכדורגל של קוסובו להגיש בקשה לפיפ"א על מנת להתקבל כחברה בארגון, אך ב-22 במאי באותה שנה פיפ"א דחתה את הבקשה.
בספטמבר מספר שחקנים מפורסמים בעלי מוצא קוסוברי, כגון: שרדאן שאקירי, גרניט ג'אקה, ואלון בהראמי ולוריק צאנה הגישו בקשה לפיפ"א לאפשר לנבחרת קוסובו להשתתף במשחקי ידידות.
הבקשה נדחתה בעקבות מחאת התאחדות הכדורגל של סרביה, אך מאוחר יותר, ב-13 בינואר 2014 הנבחרת קיבלה אישור של פיפ"א לקיים משחקי ידידות, בתנאי שלא תציג במשחקיה סממנים לאומיים.
ב-5 במרץ 2014 הנבחרת ערכה את המשחק הרשמי הראשון שלה נגד שנגמר בתיקו 0-0.
ב-מרץ 2015, הודיע נשיא אופ"א, מישל פלאטיני, כי נראה שקוסובו תוכל להצטרף להתאחדות הכדורגל האירופית ב-2016. ב-3 במאי 2016 התקבלה הנבחרת לאופ"א וב-13 במאי 2016 התקבלה לפיפ"א, יחד עם נבחרת גיברלטר.
נבחרת קוסובו משתתפת לראשונה בתולדותיה במוקדמות גביע העולם בכדורגל לקראת מונדיאל 2018. עם הצטרפותה של קוסובו לפיפ"א הצטרפו אליה מספר שחקנים ממוצא קוסוברי ששיחקו בנבחרות אחרות כגון: ואלון בארישה, הרולינד שאלה ואלבאן מאהה.
במשחקה הרשמי הראשון במוקדמות מונדיאל 2018 סיימה הנבחרת את משחקה בתיקו 1-1 נגד כאשר ואלון בארישה כבש את השער הרשמי הראשון של הנבחרת בדקה ה-60 של המשחק.
נבחרת קוראסאו בכדורגל, היא נבחרת הכדורגל הלאומית של קוראסאו.
הגוף המפקח על הנבחרת הלאומית ועל הכדורגל בקוראסאו היא התאחדות הכדורגל של קוראסאו החברה בפיפ"א ו-CONCACAF.
בשנת 1948 הישות של הטריטוריה של קורסאו אוחדה אל תוך האנטילים ההולנדיים, אך הנבחרת הלאומית המשיכה להשתמש בשם קוראסאו עד 1958. בשנת 2010, עם פירוק האנטילים ההולנדיים לישויות מדיניות שונות חדלו ההתאחדות והנבחרת הלאומית של האנטילים ההולנדיים להתקיים.
ב-19 בנובמבר 2025 העפילה לראשונה לגביע העולם בכדורגל, לאחר שסיימה בתיקו 0-0 נגד ג'מייקה, וסיימה ראשונה בבית המוקדמות.
שחקנים מודגשים הם שחקנים שעדיין פעילים..
נבחרת קוסובו בכדורסל היא נבחרת הכדורסל הלאומית של קוסובו.
התאחדות הכדורסל של קוסובו נוסדה בשנת 1991 והצטרפה לפיב"א בשנת 2015. לפני 1991 הייתה קוסובו הייתה חלק מהתאחדות הכדורסל של יוגוסלביה.
הנבחרת הייתה בעבר חלק מנבחרות , ו, ושחקנים קוסוברים, בעיקר סרבים שחיו באזור, שיחקו במדי הנבחרות הללו.
גם לאחר עצמאותה של קוסובו ב-2008 מסרביה לא הורשתה הנבחרת לשחק, גם לא משחקי ידידות, עד הצטרפותה של התאחדות הכדורסל של קוסובו כחברה רשמית בפיב"א אירופה ב-2015.
הטורניר הראשון בו לקחה חלק נבחרת קוסובו היה מוקדמות אליפות אירופה בכדורסל 2017, והיא שיחקה את משחק הבכורה שלה ב-31 באוגוסט 2016 במסגרת טורניר זה.
במשחק הפסידה הנבחרת ל 68–113.
ב-2 באוגוסט 2017 זכתה הנבחרת בניצחונה הראשון אי פעם, 72–68 על במסגרת קדם מוקדמות גביע העולם בכדורסל 2019. הנבחרת המשיכה לנצח 75–69 את ועלתה לשלב הבא, אך לא ניצחה בו ולו במשחק אחד ולא הצליחה להעפיל לגביע העולם בכדורסל.
בשנים 2017–2018 כיהן בראד גרינברג כמאמן הנבחרת, בעוד שמ-2023 מאמן אותה רמי הדר, שניהם ישראלים.
נבחרת קולומביה בכדורגל נשים מייצגת את קולומביה בתחרויות כדורגל נשים בינלאומיות ומנוהלת על ידי התאחדות הכדורגל של קולומביה.
משחקה הראשון של הנבחרת התקיים ב-1998 במסגרת אליפות אמריקה הדרומית השלישית, ובו היא ניצחה 1-3 את ונצואלה.
מאז הקמתה המאוחרת יחסית, נמצאת הנבחרת במגמת השתפרות וכיום היא נמנית עם הנבחרות הטובות ביותר באמריקה הדרומית.
ב-2019 זכתה לראשונה בתולדותיה במדליית הזהב במשחקים הפאן-אמריקאיים.
היא הגיעה פעמיים לבית הגמר של אליפות היבשת (2010 ו-2014), ובשני המקרים סיימה במקום השני אחרי ברזיל.
ב-2011, העפילה קולומביה בפעם הראשונה בתולדותיה לגביע העולם של פיפ"א, ובכך הייתה לנבחרת הדרום-אמריקאית השלישית (אחרי ברזיל וארגנטינה) שמפעילה לגביע העולם לנשים.
בטורניר שנערך ארבע שנים לאחר מכן, היא כבר השיגה ניצחון ראשון (0-2 על צרפת), ונעצרה רק בשמינית הגמר על ידי ארצות הברית.
כמו כן, הנבחרת השתתפה פעמיים בטורניר הכדורגל של המשחקים האולימפיים - לונדון 2012, בו הפסידה בכל משחקיה ולא הצליחה לעבור את שלב הבתים וכן ריו 2016 שבו הפסידה לצרפת וניו זילנד, אך הוציאה תיקו 2-2 מאוד מכובד מול ארצות הברית.
גם בקטגוריות הצעירות קולומביה רשמה הצלחה כאשר זכתה באליפות אמריקה הדרומית עד גיל 17 ב-2008 ואותו סגל הגיע למקום השני באליפות היבשת עד גיל 20 שנתיים מאוחר יותר.
זה גם היה הבסיס לסגל הבוגרת שהשיג את ההצלחות בהעפלה למונדיאל ולאולימפיאדה.
ב-2010 הנבחרת עד גיל 20 השיגה את השתתפותה היחידה בגביע העולם וסיימה במקום הרביעי כשהיא מפסידה בחצי הגמר לדרום קוריאה 0-1. לגביע העולם עד גיל 17 העפילה קולומביה ארבע פעמים בין השנים 2008-2018, אך מעולם לא עברה את השלב הראשון.
נבחרת קוריאה הדרומית בכדורגל נשים מייצגת את קוריאה הדרומית בתחרויות כדורגל נשים בינלאומיות ומנוהלת על ידי התאחדות הכדורגל של קוריאה הדרומית.
משחקה הראשון של הנבחרת נערך ב-1990 נגד יפן, במה שנחשבת עד היום לתבוסה הכי גדולה בתולדות הנבחרת (13-1).
שנה לאחר מכן, היא כבר השתתפה בפעם הראשונה באליפות אסיה, אך לא הצליחה לעבור את שלב הבתים.
ב-2003, העפילה קוריאה הדרומית בפעם הראשונה בתולדותיה לגביע העולם של פיפ"א, לאחר שסיימה במקום השלישי באליפות אסיה ששימשה כטורניר המוקדמות.
בטורניר זה, היא הפסידה בכל שלושת משחקיה ולא עברה את שלב הבתים.
12 שנים אחר כך, העפילה הנבחרת בפעם השנייה בתולדותיה לגביע העולם, ונעצרה רק בשמינית הגמר על ידי צרפת.
נבחרת קוסטה ריקה בכדורגל נשים מייצגת את קוסטה ריקה בתחרויות כדורגל נשים בינלאומיות ומנוהלת על ידי התאחדות הכדורגל של קוסטה ריקה.
משחקה הראשון של הנבחרת נערך באפריל 1991 במסגרת גביע הזהב הראשון, שבו הודחה עוד בשלב הבתים.
שבע שנים לאחר מכן, ב-1998, היא כבר סיימה במקום השלישי באליפות והחלה להתבסס כאחת משתי הנבחרות הטובות ביותר במרכז אמריקה, לצידה של גואטמלה.
ב-2015, העפילה קוסטה ריקה בפעם הראשונה בתולדותיה לגביע העולם של פיפ"א, לאחר שסיימה במקום השני בגביע הזהב ששימש כטורניר המוקדמות.
בגביע העולם, היא הפסידה במשחק אחד (נגד ברזיל) וסיימה שניים בתיקו (נגד ספרד ונגד קוריאה הדרומית), ועל כן לא הצליחה לעבור את שלב הבתים.
נבחרת קולומביה בכדורגל עד גיל 20 היא הנבחרת הלאומית של מדינת קולומביה בקטגוריית גיל זו.
קולומביה הציגה במהלך התחרויות חלק משחקניה המפורסמים שהפכו אחר כך לשחקנים חשובים בנבחרת הבוגרת.
ההיסטוריה המשמעותית של הנבחרת הצעירה החלה בטורניר הסודאמריקנו של 1981, אז בלט מעל כולם קרלוס ולדרמה, שהפך לסמל הגדול של הכדורגל הקולומביאני.
שנתיים מאוחר יותר והשחקנים הבולטים שיצאו מהנבחרת הצעירה היו לאונל אלברס ולואיס קרלוס פראה, ששנתיים מאוחר יותר נעצרו ברבע גמר גביע העולם בכדורגל עד גיל 20, הקרוי גם מונדיאליטו.
שחקנים נוספים שבלטו באותה נבחרת היו השוער רנה היגיטה והחלוץ ג'ון חיירו טרייס.
שנתיים מאוחר יותר, ב-1987, אירחה קולומביה את הסודאמריקנו.
השחקנים הבולטים בה היו השוער אדוארדו ניניו, מיגל גררו, אורלנדו מאטורנה ו-ווילמר קבררה.
הנבחרת זכתה לראשונה בתואר האליפות והעפילה למונדיאליטו בצ'ילה, אך לא עברה את שלב הבתים.
בטורניר הסודאמריקנו של 1989 בארגנטינה, קולומביה סיימה כסגנית ושוב העפילה לגביע העולם, כאשר בולטים בשורותיה השוערים אוסקר קורדובה ומיגל קלרו, חורחה ברמודס והחלוץ איוואן ולנסיאנו.
במונדיאליטו בערב הסעודית, שוב נעצרה הנבחרת ברבע הגמר.
שנה לאחר השתתפותה ההיסטורית של הנבחרת האולימפית באולימפיאדת ברצלונה 1992, שוב העפילה קולומביה, תחת הדרכתו של המאמן ריינאלדו רואדה, למונדיאליטו שנערך באוסטרליה.
הנבחרת שלא הצליחה לעבור את שלב הבתים, כללה בין היתר את הכובש המצטיין בטורניר, הנרי סמבראנו, את ארליי בטאנקורט, ג'רסון גונסאלס ולאונרדו פאביו מורנו.
מכאן עברה הנבחרת כמה שנים שחונות ללא העפלה לשום מונדיאליטו, עד שנת 2003. באותה שנה השיגה קולומביה את הכרטיס האחרון למונדיאליטו שבאיחוד האמירויות הערביות ובאותו טורניר רשמה את הישגה הטוב ביותר.
השחקנים הבולטים היו הקפטן חוסה חוליאן דה לה קואסטה, אדיקסון פראה, מקנלי טורס, ויקטור מונטניו ואבל אגילר.
קולומביה הגיעה עד לחצי הגמר, שם הפסידה לספרד 1-0 ובמשחק על המקום השלישי גברה על ארגנטינה 1-2, הישגה הטוב ביותר עד היום.
ב-2005, הפעם תחת המאמן, אדוארדו לארה, שוב אירחה קולומביה את הסודאמריקנו.
רבות דובר על הפוטנציאל העצום שבסגל ועל כך שהוא יהיה הבסיס בעתיד לנבחרת הבוגרת.
הסגל שכלל שמות כמו רדאמל פלקאו, הוגו רודאייגה, חואן קאמילו סונייגה, אבל אגילר ופרדי גוארין, אכן ענה על הציפיות וזכה שוב בתואר, 18 שנים לאחר הפעם הראשונה.
לפני הטורניר סומנה ארגנטינה כפייבוריטית ברורה בזכות הכוכב שלה, ליונל מסי, אבל מי שבלט מעל כולם ואף נבחר לשחקן המצטיין של הטורניר היה רודאייגה שכבש 11 שערים, שיא שעד היום לא נשבר.
ארגנטינה וקולומביה נפגשו שוב באותה שנה במונדיאליטו בהולנד בשלב שמינית הגמר, שם ניצחה ארגנטינה 1–2 תודות לשער בתוספת הזמן של ברושו.
רק שש שנים מאוחר יותר, ב-2011, חזרה קולומביה למונדיאליטו אבל בזכות היותה מארחת הטורניר.
הכישלון בטורניר היבשתי הפתיע לא מעט, שכן לקולומביה הייתה נבחרת שצפו שתיאבק על התואר.
מאחר שמקומה במונדיאליטו בכל מקרה היה מובטח, זה כנראה גרם לירידת מתח כשהנבחרת שיחקה בטורניר היבשת המוקדם.
זו הייתה נבחרת שהוציאה לא מעט שחקנים מוכשרים כאשר הבולט מבין כולם הוא חאמס רודריגס, אבל לצידו בלטו לא פחות גם לואיס מוריאל, פדרו פרנקו וסנטיאגו אריאס.
הציפייה שהנבחרת תלך עד הסוף הייתה גבוהה, אבל בסופו של דבר הייתה זו נבחרת מקסיקו שעצרה את קולומביה ברבע הגמר כשניצחה אותה 1-3.
המאמן לארה הוחלף בקרלוס רסטרפו לקראת הסודאמריקנו ב-2013 שנערך על אדמת ארגנטינה.
קולומביה לא כל כך הרשימה בשלב המוקדם אבל צברה מספיק נקודות בשביל להעפיל לבית הגמר.
שם כבר הראתה את הפוטנציאל הגדול שלה וניצחה ארבעה מתוך חמשת המשחקים, כדי לזכות בפעם השלישית בתולדותיה באליפות היבשת.
השחקן הבולט ביותר של הנבחרת היה גם השחקן המצטיין בטורניר, חואן פרננדו קינטרו ולצידו בלטו גם השוער, כריסטיאן בונייה, ג'רסון ורגרה, סבסטיאן פרס וג'ון קורדובה.
במונדיאליטו הנבחרת סיימה ראשונה את הבית שלה, אבל הופתעה בשמינית הגמר על ידי דרום קוריאה בבעיטות הכרעה והודחה מוקדם מהצפוי.
ב-2015 שוב הציגה קולומביה יכולת לא גבוהה תחת המאמן רסטרפו.
היא הצליחה להעפיל לבית הגמר של הסודאמריקנו ושם שיפרה את היכולת שלה משמעותית כדי לסיים במקום השני אחרי ארגנטינה שהוכתרה כאלופה.
המקום השני, שהגיע אחרי ניצחון של 0-3 על ברזיל, נתן לקולומביה את המקום באולימפיאדת ריו 2016, 24 שנים לאחר הפעם האחרונה שבה הנבחרת שיחקה במשחקים האולימפיים.
השחקנים הבולטים של הנבחרת היו אנדרס טייו, דווינסון סאנצ'ס, ז'ואאו רודריגס, ג'ייסון לוקומי ורפאל סנטוס בורה.
ב-2017 קולומביה לא הצליחה להעפיל למונדיאליטו בסודאמריקנו שנערך באקוודור.
הנבחרת עלתה בקושי רב לבית הגמר ושם סיימה אחרונה.
השחקנים הבולטים של הנבחרת היו חואן פבלו רמירס, חואן קאמילו הרננדס, אבר ולנסיה ואדוארדו אטואסטה.
בעקבות הכישלון, שוחרר המאמן, קרלוס רסטרפו, מתפקידו לאחר 5 שנים.
ב-2019 חזרה קולומביה למונדיאליטו אחרי שסיימה במקום הרביעי בבית הגמר של הסודאמריקנו שנערך בצ'ילה.
הנבחרת לא הציגה יכולת התקפית טובה וכבשה רק שלושה שערים בתשעה משחקים, אבל כן הייתה אחת מנבחרות ההגנה הטובות בטורניר.
השחקנים הבולטים היו הקפטן קרלוס קואסטה, קווין מייר, איבן אנגולו, וחיימה אלבראדו.
קולומביה - ברזיל 6-0 (רבע גמר)
שחקנים בולטים: רנה היגיטה, ג'ון חיירו טרייס, אורלנדו מאטורנה, ווילמר קבררה
קולומביה - מזרח גרמניה 3-1
שחקנים בולטים: אדוארדו ניניו, מיגל גררו, ווילמר קבררה, אוסקר קורדובה, ווילסון פרס, ג'ון חיירו טרייס, אוסקר פארחה, אנדרס אסטרדה
קולומביה - קוסטה ריקה 1-0
קולומביה - ברית המועצות 3-1
קולומביה - פורטוגל 1-0 (רבע גמר)
שחקנים בולטים: אוסקר קורדובה, מיגל קלרו, חורחה ברמודס, חוסה סנטה, דייגו אוסוריו, איוואן ולנסיאנו, קרלוס קסטרו
שחקנים בולטים: ארליי דינאס, ארליי בטאנקורט, הנרי סמברנו, לאונרדו פביו מורנו, ג'רסון גונסאלס
קולומביה - אירלנד 2-3 (שמינית גמר)
קולומביה - איחוד האמירויות הערביות 0-1 (רבע גמר)
קולומביה - ספרד 1-0 (חצי גמר)
קולומביה - ארגנטינה 1-2 (מקום שלישי)
שחקנים בולטים: חואן חוסה דה לה קואסטה, אדיקסון פראה, חיימה רואיס, מקנלי טורס, ויקטור מונטניו, אבל אגילר, חיימה קסטריון, הקטור לנדסורי
קולומביה - ארגנטינה 2-1 (שמינית גמר)
שחקנים בולטים: קרלוס ולדס, כריסטיאן ספאטה, חואן קאמילו סונייגה, הוגו רודאייגה, חואן קרלוס טוחה, רדאמל פלקאו, סבסטיאן הרננדס, הריסון אוטלברו, פרדי גוארין, אבל אגילר, דיירו מורנו, אדווין ולנסיה, כריסטיאן מרוגו, וואסון רנטריה, דויד אוספינה
קולומביה - דרום קוריאה 0-1
קולומביה - קוסטה ריקה 2-3 (שמינית גמר)
קולומביה - מקסיקו 3-1 (רבע גמר)
שחקנים בולטים: חאמס רודריגס, כריסטיאן בונייה, פדרו פרנקו, סנטיאגו אריאס, פביאן קסטייו, לואיס מוריאל, מייקל אורטגה, דובאן ספאטה, חואן דויד קבסאס, סבסטיאן פרס, ג'ייסון מורייו, חוסה אדולפו ולנסיה
קולומביה - אל סלבדור 0-3
קולומביה - דרום קוריאה 1-1 (8-7 בבעיטות הכרעה) (שמינית גמר)
שחקנים בולטים: חואן פרננדו קינטרו, כריסטיאן בונייה, ג'רסון ורגרה, ג'ון קורדובה, הליבלטון פלסיוס, סבסטיאן פרס, מיגל בורחה
קולומביה - ארצות הברית 1-0 (שמינית גמר)
שחקנים בולטים: חואן סבסטיאן קינטרו, אנדרס טייו, ז'ואאו רודריגס, ג'ייסון לוקומי, דאבינסון סאנצ'ס, רפאל סנטוס בורה
קולומביה - ניו זילנד 1-1 (4-5 בפנדלים) (שמינית גמר)
קולומביה - אוקראינה 1-0 (רבע גמר)
שחקנים בולטים: איבן אנגולו, חואן קאמילו הרננדס, לואיס סיניסטרה, קרלוס קואסטה, קווין מייר, חיימה אלבראדו
קולומביה - סלובקיה 1-5 (שמינית גמר)
קולומביה - איטליה 3-1 (רבע גמר)
סגנית אלופת דרום אמריקה פעמיים (2015, 1988)
מקום שלישי בגביע העולם פעם אחת (2003)
נבחרת קולומביה בכדורגל עד גיל 17 היא נבחרתה הלאומית של קולומביה לקטגורית גיל זו.
הנבחרת זכתה פעם אחת באליפות דרום אמריקה עד גיל 17 בשנת 1993 וכן הופיעה חמש פעמים בבטורניר גביע העולם עד גיל 17. הישגה הטוב ביותר בטורניר זה הוא המקום הרביעי, אותו השיגה ב-2003 וב-2009. לאורך השנים הופיעו בנבחרת שחקנים שהפכו עם השנים לשחקני הנבחרת הבוגרת, כמו חאמס רודריגס ופרדי גוארין.
קולומביה היא גם הנבחרת השנייה שכבשה הכי הרבה שערים במשחק אחד במונדיאליטו עד גיל 17 כשהביסה את נבחרת פינלנד עד גיל 17 1:9 ב-19 באוגוסט 2003.
הנבחרת הבטיחה את מקומה בטורניר המונדיאליטו עד גיל 17 שייפתח ב-6 באוקטובר 2017 בהודו.
קולומביה העפילה לטורניר הגמר הראשון שלה ב-1989 שנערך בסקוטלנד.
הנבחרת שסיימה שנה קודם לכן במקום השלישי בסודאמריקנו שבאקוודור, כללה שחקנים בולטים כמו ויקטור פאצ'קו, הנרי סמברנו ואוסוולדו מקנסי.
במונדיאליטו הנבחרת לא הצליחה וסיימה בתיקו 1:1 עם גינאה במשחק הפתיחה.
שני הפסדים אחר כך לפורטוגל וערב הסעודית שלחו את קולומביה הביתה אחרי השלב הראשון.
ב-1993 אירחה קולומביה בפעם הראשונה והיחידה עד היום את אליפות היבשת לקטגורית גיל זו וגם זכתה בפעם הראשונה והיחידה עד כה באליפות.
היא ניצחה את כל יריבותיה בשלב המוקדם שכלל את ארגנטינה, פרו, אקוודור וונצואלה.
בבית הגמר פגשה את ארגנטינה, ברזיל וצ'ילה.
ניצחון נוסף על הארגנטינאים ושתי תוצאות תיקו מול צ'ילה וברזיל, נתנו לקולומביה את התואר.
בין השחקנים הבולטים היו חורחה בולניו וריקרדו סיסיליאנו.
במונדיאליטו באותה שנה שנערך ביפן, שוב לא הצליחה קולומביה לעבור את שלב הבתים, לאחר שרשמה שני הפסדים, לקטר וצ'כוסלובקיה אל מול ניצחון על ארצות הברית שלא הספיק.
קולומביה נעדרה במשך עשור מהמונדיאליטו והעפילה חזרה רק ב-2003 תחת הדרכתו של המאמן אדוארדו לארה.
באותה שנה סיימה במקום השלישי בסודאמריקנו שנערך בבוליביה והעמידה נבחרת טובה שכללה בין היתר שחקנים כמו פרדי גוארין, פבלו ארמרו, אדריאן ראמוס, קרלוס הידלגו וכריסטיאן ספאטה.
הנבחרת הצדיקה את הפוטנציאל והשיגה את המקום הגבוה ביותר שלה אי פעם, המקום הרביעי.
בבית המוקדם סיימה בתיקו 0-0 עם מקסיקו, ניצחה 1:2 את סין והייתה זקוקה לתיקו במשחק האחרון מול המארחת פינלנד, אבל לא הסתפקה בכך והביסה אותה 1:9, במה שהפכה להיות התוצאה השנייה בגובהה בכל הזמנים במונדיאליטו עד גיל 17.
ברבע הגמר פגשה קולומביה את קוסטה ריקה וגברה עליה 0:2, אך נעצרה בחצי הגמר על ידי ברזיל באותה תוצאה.
במשחק על המקום השלישי סיימה עם ארגנטינה בתיקו 1:1 אך הפסידה לה 4:5 בדו-קרב פנדלים.
אחרי שלא העפילה למונדיאליטו ב-2005, חזרה קולומביה לטורניר ב-2007 שנערך בדרום קוריאה אחרי שסיימה במקום השני באותה שנה בסודאמריקנו שנערך באקוודור.
הנבחרת כללה אז שמות כמו חאמס רודריגס, כריסטיאן נסרית', ריקרדו צ'ארה, מיגל חוליו וסנטיאגו טרייס.
במשחק הפתיחה הצליחה קולומביה לכפות 3:3 מול גרמניה אחרי שכבר פיגרה 1:3. במשחק השני הביסה ללא קושי את טרינידד וטובגו 0:5 אבל הפסידה במשחק השלישי 1:2 מול גאנה.
זה הספיק לה בשביל להעפיל לשלב שמינית הגמר, אך שם היא שוב פגשה נבחרת אפריקאית והפסידה, כאשר ניגריה ניצחה אותה 0:2 והדיחה אותה מהמשך הטורניר.
ההופעה הבאה של קולומביה במונדיאליטו הייתה ב-2009, אז נערך בניגריה והנבחרת העפילה אליו בזכות כך שסיימה רביעית בסודאמריקנו באותה שנה בצ'ילה.
בין השחקנים הבולטים של אותה נבחרת היו כריסטיאן בונייה, פביאן קסטייו, סנטיאגו אריאס, חואן קמילו סאיס, סטפן מדינה, וג'ייסון מורייו.
ניצחון בפתיחה 1:2 על הולנד בתוספת תוצאות תיקו 0:0 ו-2:2 מול אירן וגמביה בהתאמה העלו את קולומביה לשמינית הגמר.
שם פגשו את ארגנטינה ובמשחק מותח גברו עליה 2:3. ברבע הגמר סיימה בתיקו 1:1 מול טורקיה אך ניצחה אותה בדו-קרב פנדלים 5:3, אבל המסע הגיע לסיומו שוב בחצי הגמר, אז הובסה על ידי שווייץ 0:4. במשחק על המקום השלישי הפסידה 0:1 לספרד ושחזרה את הישגה מ-2003.
לאחר הפסקה של 8 שנים, חזרה הנבחרת למונדיאליטו של 2017 בהודו.
היא לא כל כך הרשימה באליפות ההיבשת, אבל הצליחה לסיים במקום הרביעי ולהעפיל.
הפסד במשחק הפתיחה מול גאנה 0:1 וניצחונות על המארחת הודו וארצות הברית 1:2 ו-1:3 בהתאמה, הספיקו לקולומביה בשביל לסיים במקום השני בבית ולהעפיל לשמינית הגמר.
שם חיכתה להם נבחרת גרמניה וללא הרבה קושי הביסה את קולומביה 0:4 והדיחה אותה.
שמות בולטים ששיחקו בנבחרת זו היו חואן סבסטיאן פנילוסה, חמינטון קמפס, דייבר קייסדו ותומאס גוטיירס.
קולומביה - ערב הסעודית 0–1
שחקנים בולטים: ויקטור פאצ'קו, הנרי סמברנו, אוסוולדו מקנסי
קולומביה - ארצות הברית 1-2
שחקנים בולטים: ריקרדו סיסיליאנו, חורחה בולניו
קולומביה - קוסטה ריקה 0-2 (רבע גמר)
קולומביה - ברזיל 0–2 (חצי גמר)
קולומביה - ארגנטינה 1-1 (5-4 בפנדלים, מקום שלישי)
שחקנים בולטים: פבלו ארמרו, פרדי גוארין, ליביס ארנס, קרלוס הידלגו, אדריאן ראמוס, כריסטיאן ספאטה
קולומביה - טרינידד וטובגו 0-5
קולומביה - ניגריה 0–2 (שמינית גמר)
שחקנים בולטים: חאמס רודריגס, כריסטיאן נסרית', ריקרדו צ'ארה, מיגל חוליו, סנטיאגו טרייס
קולומביה - ארגנטינה 2-3 (שמינית גמר)
קולומביה - טורקיה 1-1 (3-5 בפנדלים, רבע גמר)
קולומביה - שווייץ 0–4 (חצי גמר)
קולומביה - ספרד 0–1 (מקום שלישי)
שחקנים בולטים: כריסטיאן בונייה, חואן קמילו סאיס, סטפן מדינה, סנטיאגו אריאס, ג'ייסון מורייו, פביאן קסטייו
קולומביה - ארצות הברית 1-3
קולומביה - גרמניה 4-0 (שמינית גמר)
שחקנים בולטים: חואן סבסטיאן פנילוסה, חמינטון קמפס, דייבר קייסדו ותומאס גוטיירס.
אלופת דרום אמריקה פעם אחת (1993)
סגנית אלופת דרום אמריקה פעם אחת (2007)
נבחרת קובה בכדורסל נשים היא קבוצת כדורסל הנשים הלאומית של קובה.
הנבחרת השתתפה ב-11 אליפויות עולם בהן זכתה במדליית וארד.
הנבחרת זכתה באליפות אמריקה בכדורסל נשים 4 פעמים, 4 פעמים הייתה במקום השני ופעם במקום השלישי.
נבחרת הגברים של קוסטה ריקה בכדורסל היא נבחרת הכדורסל הלאומית של קוסטה ריקה.
הדירוג הנוכחי של נבחרת קוסטה ריקה ברשימת הדירוג של פיב"א לנבחרות גברים, נבחרת קוסטה ריקה לא דורגה ברשימת הדירוג של פיב"א לגברים, נכון ל-21 באוגוסט 2016.
הנבחרת הלאומית של צרפת בכדורגל חופים מייצגת את צרפת בתחרויות כדורגל חופים בינלאומיות ונמצאת בפיקוחה של התאחדות הכדורגל הצרפתית.
נבחרת קוריאה הדרומית בכדוריד היא הנבחרת לאומית של קוריאה הדרומית.
הנבחרת זכתה במקום השני באולימפיאדה הביתי בשנת 1988 היא הנבחרת החזקה באסיה עם 9 זכיות באליפות היבשת.
בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום ה-11
נבחרת צרפת בכדוריד נשים היא הנבחרת לאומית של צרפת.
הנבחרת השתתפה ב-15 אליפויות העולם בכדוריד וזכתה פעמיים.
בנוסף לכך, היא זכתה במשחקים האולימפיים בתחרות כדוריד באולימפיאדת טוקיו.
בהתאם לדירוג של איגוד הכדוריד העולמי, נכון לדצמבר 2022 הפדרציה מדורגת במקום השישי.
נבחרת קוריאה הדרומית בכדוריד נשים היא הנבחרת לאומית של קוריאה הדרומית.
הנבחרת השתתפה ב-19 אליפויות העולם בכדוריד וזכתה בשנת 1995. בנוסף לכך, היא זכתה פעמיים במשחקים האולימפיים.
הנבחרת זכתה 15 פעמים באליפות אסיה בכדוריד.
בהתאם לדירוג של איגוד הכדוריד העולמי, נכון לדצמבר 2022 הנבחרת מדורגת במקום ה-11.
נבחרת קוריאה הדרומית בבייסבול (בקוריאנית: 대한민국 야구 국가대표팀) היא נבחרת הבייסבול לגברים המייצגת את קוריאה הדרומית בתחרויות בינלאומיות.
באולימפיאדת בייג'ינג (2008) זכתה הנבחרת במדליית זהב.
נבחרת קוריאה הדרומית בכדורגל עד גיל 20 (בקוריאנית: 대한민국 20세 이하 축구 국가대표팀; מוכרת על ידי פיפ"א בתור הרפובליקה של קוריאה) מייצגת את קוריאה הדרומית בתחרויות כדורגל בינלאומיות לנוער, גם בטורנירים עד גיל 18 או 19 במידת הצורך.
הנבחרת עד גיל 20 זכתה ב-12 גביעי אסיה עד גיל 20 של ה-AFC והגיעה פעם אחת לגמר גביע העולם בכדורגל עד גיל 20 (בגביע 2019), שניהם הישגי שיא לנבחרת לאומית מאסיה.
נבחרת קוריאה הדרומית עד גיל 19, שסיימה שלישית בטורניר המוקדמות, לא העפילה בתחילה לגביע אסיה לנוער 1982. עם זאת, קוריאה הצפונית, שסיימה במקום השני, הושעתה לשנתיים בשל תקיפת שופט במשחקי אסיה 1982, כך שקוריאה הדרומית עלתה לטורניר הגמר במקומה.
לאחר שזכתה בטורניר, אליו לא הייתה אמורה להעפיל, הבטיחה הנבחרת את מקומה בגביע העולם בכדורגל עד גיל 20 - 1983.
בטורניר העולמי הוגרלה קוריאה לבית עם סקוטלנד, אוסטרליה והמארחת מקסיקו.
היא הפסידה את משחקה הראשון לסקוטלנד, אך עלתה לשלב הנוקאאוט לאחר ניצחונות על שתי הנבחרות האחרות.
ברבע הגמר פגשה הנבחרת את וניצחה אותה 2–1 עם צמד של שין יון-הו בתוספת הזמן.
החדשות לפיהן עלתה הנבחרת לחצי הגמר בפעם הראשונה בתחרות פיפ"א הפכה לאגדה במדינה, שהייתה אז חלשה יחסית בספורט.
גם התקשורת הזרה התעניינה בנבחרת הדרום קוריאנית וכינתה אותה "הזעם האדום".
קוריאה הדרומית סיימה את הטורניר במקום הרביעי לאחר הפסדים ל ופולין, ומגן הנבחרת קים פאן-קאון נכלל בנבחרת הטורניר.
השם "השדים האדומים" ניתן לאוהדי נבחרת קוריאה הדרומית בכדורגל בעקבות הטורניר הזה.
הוועד האולימפי הבין-לאומי המליץ על משלחת קוריאנית מאוחדת כבר ב-1963, אך בשל הסכסוך בין קוריאה הצפונית לקוריאה הדרומית הוא לא התרחש עד 1991. בשנה זו הוקמה נבחרת קוריאנית מאוחדת בטניס שולחן ובכדורגל.
באותה שנה העפילו שתי הנבחרות לגביע העולם עד גיל 20 לאחר שהגיעו לגמר גביע אסיה 1990 (קוריאה הדרומית ניצחה 4–3 בדו-קרב פנדלים).
שתי הנבחרות התאחדו לקראת הטורניר, על אף חששות מתקשורת לקויה וחוסר עבודת צוות.
עשרה דרום קוריאנים ושמונה צפון קוריאנים זומנו לנבחרת, בראשה עמדו המאמן אן סה-אוק מהצפון ועוזרו נאם דאה-סיק מהדרום.
דגל איחוד קוריאה, תמונה כחולה של חצי האי הקוריאני על רקע לבן, ייצג את הנבחרת, שנקראה בפשטות קוריאה.
משחקה הראשון של הנבחרת היה מול הפייבוריטית לזכייה , אותה הפתיעה קוריאה 1–0 משער של הצפון קוריאני צ'ו אין-צ'ול בדקה ה-88'.
קוריאה סיימה בתיקו 1–1 עם אירלנד והפסידה 0–1 למארחת פורטוגל, אך עלתה לרבע הגמר.
בשלב זה הובסה 1–5 על ידי ברזיל והודחה.
נבחרת צרפת בכדורסל עד גיל 20 היא נבחרת כדורסל לאומית של צרפת המנוהלת על ידי התאחדות הכדורסל הצרפתית ומייצגת אותה בתחרויות כדורסל בין-לאומיות לגברים עד גיל 20, בעיקר אליפות העולם ואליפות אירופה.
בניגוד לרוב נבחרות אירופה, צרפת מעולם לא ירדה לדרג ב' באליפות, וזכתה בשמונה מדליות: שלוש מדליות זהב (2010, 2023, 2024), שתי מדליות כסף וארבע מדליות ארד.
באליפות העולם עד גיל 21
נבחרת צרפת בכדורגל עד גיל 23 מייצגת את צרפת בתחרויות כדורגל של המשחקים האולימפיים.
היא מנוהלת על ידי התאחדות הכדורגל הצרפתית.
נבחרת צרפת בכדורגל עד גיל 23 הוקמה בסוף שנות ה-60 של המאה ה-20 לקראת תחילת משחקי כדורגל לגיל זה במסגרת UEFA.
באליפות השנייה 1972/1974 היא לא עברה את שלב הבתים.
באליפות שלישית הנבחרת הודחה בשלב רבע הגמר.
בעבר במשחקי הים התיכון מדינות היו מיוצגות על ידי נבחרות עד גיל 23. בתחרות של שנת 1991 הבנבחרת לא השתתפה.
בשנת 1993 היא הודחה בשלב רבע הגמר.
בשנת 1997 היא לא עברה את שלב הבתים.
אחרי שנת 1997 נבחרות עד גיל 23 לא משתתפות בתחרות.
בתחרות אולימפיאדת ברצלונה הוחלט על ידי פיפ"א שנבחרות יכללו כדורגלנים עד גיל 23. נבחרת צרפת לא העפילה.
2020 - אנדרה פייר ז'יניאק, טז'י סבנייה, פלוריאן תובאן
2024 - לואיק באדה, אלכסנדר לאקזט, ז'אן-פיליפ מטטה
ז'אן-פיליפ מטטה - 5 שערים
ז'אן-פיליפ מטטה ועוד 11 - 6 משחקים
נבחרת קוריאה הדרומית בכדורגל עד גיל 23 מייצגת את קוריאה הדרומית בתחרויות כדורגל של המשחקים האולימפיים.
נבחרת קוריאה הדרומית בכדורגל עד גיל 23 הוקמה בתחילת בשנת 1991 במסגרת הכנות לאולימפיאדה הקרובה.
נבחרת קוריאה הדרומית העפילה לתחרות.
שנהמיקום1992שלב הבתים1996שלב הבתים2000שלב הבתים2004 רבע הגמר 2008רבע הגמר 2012מקום שלישי 2016רבע הגמר 2020רבע הגמר2024 לא העפילה
1996 - לי יל-סאינג (הוחלף עקב פציעה), לי קויונג שון, הא סאוג יו, חוואנג דון-הונג
2000 - קאן צ'הול, קים סאנסיק, קים דו-הון
2016 - צ'אן הויון-סו, סון חיוק-סון, סון יונג-מין
צ'חבה יונסו - 25 שערים
לי קי-יונג - 48 משחקים
הערה: כולל כלל משחקים רשמיים לרבות נגד קבוצות בוגרים.
נבחרת קוסטה ריקה בכדורגל עד גיל 23 מייצגת את קוסטה ריקה בתחרויות כדורגל של המשחקים האולימפיים.
נבחרת קוסטה ריקה בכדורגל עד גיל 23 הוקמה בתחילת שנות ה-90 של המאה ה-20.
הנבחרת העפילה רק לתחרות אולימפית של שנת 2004 בה הודחה בשלב רבע הגמר.
ויין וילסון היה שחקן חיזוק במשחקים.
תחרות כדורגל במשחקים הפאן-אמריקאיים מיועדת לנבחרות עד גיל 23 החל משנת 1995. הנבחרת העפילה למשחקים 3 פעמים.
נבחרת קולומביה בכדורגל עד גיל 23 מייצגת את קולומביה בתחרויות כדורגל של המשחקים האולימפיים.
נבחרת קולומביה בכדורגל עד גיל 23 הוקמה בתחילת שנות ה-90 של המאה ה-20.
הנבחרת העפילה לתחרות אולימפית פעמיים.
2016 - ויליאם טסיו, דורלן פאבון, טאופילו גוטיירס
נבחרת קרואטיה בכדורגל (בקרואטית: Hrvatska nogometna reprezentacija) היא נבחרת הכדורגל הלאומית של קרואטיה.
הנבחרת הוקמה בתחילת שנות ה-90, לאחר שקרואטיה הכריזה על עצמאותה עם התפרקותה של יוגוסלביה.
נבחרת קרואטיה הגיעה לגמר מונדיאל 2018 ברוסיה.
במונדיאל 2022 סיימה קרואטיה במקום השלישי.
קרואטיה שיחקה בטורניר הגמר הבין-לאומי הראשון שלה באליפות אירופה לאומות 1996, והגיעה לשלב רבע הגמר.
כעבור שנתיים, במונדיאל 1998, הגיעה למקום השלישי, ותואר מלך השערים (נעל הזהב) הוענק לחלוץ הנבחרת דאבור שוקר.
במונדיאל 2018 העפילה קרואטיה לראשונה בתולדותיה לגמר גביע העולם, שבו שיחקה נגד צרפת, וסיימה את הטורניר כסגנית אלופת העולם.
קפטן הנבחרת לוקה מודריץ' נבחר לשחקן המצטיין של הטורניר.
בשנים 1994 ו-1998 זכתה הנבחרת בפרס של פיפ"א עבור הנבחרת המתקדמת ביותר של השנה.
כדורגל שוחק בקרואטיה מאז תחילת המאה ה-20. עם זאת, עד שנות התשעים קרואטיה לא הייתה בבחינת מדינה עצמאית, כי אם אחת מהרפובליקות שהיוו יחדיו את הפדרציה הקומוניסטית של יוגוסלביה.
שחקנים קרואטיים בכירים (לרבות רוברט פרוסינצ'קי, דאבור שוקר, זבונימיר בובאן ואלן בוקסיץ' ייצגו לפיכך את ממלכת יוגוסלביה (1941–1919), את המדינה העצמאית של קרואטיה (1941–1945) ואת הרפובליקה הסוציאל פדרלית של יוגוסלביה (1945–1990), במסגרת נבחרת יוגוסלביה.
לאור נסיבות פוליטיות בממלכת יוגוסלביה, זמן קצר לפני מלחמת העולם השנייה, קבוצות הספורט הקרואטיות הורשו להשתתף בתחרויות שונות תחת הדגל הקרואטי, לכן יש המחשיבים את המשחק שהתקיים ב-4 באפריל 1940 בזאגרב, בין נבחרות קרואטיה ושווייץ, כמשחק הרשמי הראשון של קרואטיה.
המשחק הסתיים בניצחון 4:0 של נבחרת קרואטיה.
במהלך מלחמת העולם השנייה, הצטרפה המדינה העצמאית של קרואטיה לפיפ"א, ושיחקה יחד עם נבחרות מדינות הציר.
בתקופה זו, שיחקה הנבחרת שני משחקים נגד גרמניה שהסתיימו בתבוסות 5:1.
בשנת 1945 הפכה קרואטיה לרפובליקה במסגרת יוגוסלביה ולפיכך הוצאה מפיפ"א.
הנבחרת היוגוסלבית האחרונה ששיתפה כמות משמעותית של שחקנים קרואטים שיחקה נגד שוודיה ב-16 במאי 1991, מספר ימים לפני משאל העם על עצמאותה של קרואטיה.
נבחרת קרואטית נוספת נוסדה באותה תקופה.
היא השתתפה במשחקה הבין-לאומי הראשון נגד נבחרת ארצות הברית ב-17 באוקטובר 1990 באצטדיון מקסימיר בזאגרב וניצחה 1–2. במשחק זה הציגה הנבחרת לראשונה את תלבושת המשבצות האדומות שלה.
קרואטיה עדיין נחשבה כחלק מיוגוסלביה עד להכרזת עצמאותה ב-8 באוקטובר 1991 אבל הנבחרת הזו כבר הייתה למעשה הנבחרת הלאומית שלה.
באמצע 1992 הנבחרת הצטרפה לפיפ"א ולאופ"א והטורניר הראשון בו השתתפה היה מוקדמות יורו 1996.
טורניר המוקדמות היה מוצלח מאוד עבור הקרואטים שסיימו ראשונים בבית לפני נבחרות , , , ו עם מאזן של 7 ניצחונות, 2 תוצאות תיקו והפסד אחד בלבד.
גם טורניר הגמר של יורו 1996 נחשב למוצלח עבור הנבחרת.
היא ניצחה את ו והפסידה ל.
היא העפילה לרבע הגמר מהמקום השני בבית והפסידה ל, האלופה שבדרך, 2-1. כוכב הנבחרת היה דאבור שוקר שהבקיע 3 שערים בטורניר.
מונדיאל 1998 היה הראשון בו השתתפה קרואטיה.
בטורניר המוקדמות היא סיימה שנייה בבית אחרי והקדימה את , ו.
הנבחרת התמודדה במשחקי פלייאוף על העלייה מול , שאף היא הייתה נבחרת חדשה יחסית שטרם שיחקה במונדיאל באותה תקופה.
במשחק הראשון קרואטיה ניצחה 0–2 ומשחק הגומלין באוקראינה הסתיים בתיקו 1-1 שהעלה את הקרואטים למונדיאל לראשונה בתולדותיהם.
בטורניר הגמר הבטיחה קרואטיה את העפלתה לשמינית הגמר כבר אחרי שני משחקים בשלב הבתים, לאחר שניצחה את 1-3 ואת 0-1. במשחק על המקום הראשון בבית הפסידה ל 1-0 והעפילה מהמקום השני בבית.
בשמינית הגמר ניצחה קרואטיה את 0-1 משער של דאבור שוקר בבעיטת עונשין.
בשלב רבע הגמר הציגה קרואטיה משחק בלתי נשכח כאשר הביסה במפתיע את 0-3 משעריהם של רוברט יארני, גוראן ולאוביץ' ודאבור שוקר והעפילה לחצי הגמר.
בחצי הגמר מול הובילה קרואטיה משער של דאבור שוקר, אולם הצרפתים הפכו את התוצאה ל-1–2 בדרכם לזכייה בגביע העולמי.
קרואטיה סיימה במקום השלישי לאחר שניצחה את 1-2. הקרואטים נחשבו להפתעת הטורניר.
דאבור שוקר סיים כמלך שערי המונדיאל עם 6 שערים.
מונדיאל 1998 נחשב עד 2018 לטורניר השיא של נבחרת קרואטיה.
לאחר ההופעה המצוינת בגביע העולם, חלה דעיכה בנבחרת הקרואטית והיא לא הצליחה להעפיל ליורו 2000. קרואטיה הצליחה להעפיל למונדיאל 2002, אך הודחה בשלב הבתים לאחר שהפסידה ל, ניצחה את והפסידה באופן מאכזב ל.
קרואטיה העפילה גם ליורו 2004 אך שוב הודחה בשלב הבתים לאחר 2 תוצאות תיקו מול ו והפסד מול .
קרואטיה העפילה גם למונדיאל 2006 וגם בו הודחה בשלב הבתים לאחר הפסד מול ושתי תוצאות תיקו מול ו.
קרואטיה הובילה פעמיים במשחק מול אוסטרליה, כאשר ניצחון היה מעלה אותה לשמינית הגמר, אבל האוסטרלים השוו פעמיים ועלו שלב לראשונה בתולדותיהם.
קרואטיה העפילה ליורו 2008 ופתחה את הטורניר בצורה מצוינת, כאשר ניצחה בשלושת משחקיה בשלב הבתים את , ו.
בשלב רבע הגמר התמודדה קרואטיה מול במשחק דרמטי.
המשחק הסתיים בתיקו 0-0 והגיע להארכה.
דקה לסיום ההארכה עלתה קרואטיה ליתרון משער של איוואן קלסניץ' אולם הטורקים השוו 2 דקות בתוספת הזמן של ההארכה וכפו הכרעה בבעיטות מ-11 מטרים.
שלוש החמצות של הקרואטים מהנקודה הלבנה הדיחו אותם מהטורניר.
קרואטיה לא הצליחה להעפיל למונדיאל 2010 וזו הייתה הפעם הראשונה בה לא הצליחה להעפיל לטורניר גמר גביע העולם.
קרואטיה העפילה ליורו 2012 אך הודחה בשלב הבתים לאחר ניצחון על , תיקו מול והפסד מול .
במוקדמות מונדיאל 2014 סיימה קרואטיה במקום השני בבית, והעפילה למונדיאל לאחר ניצחון בפלייאוף על .
קרואטיה השתתפה במשחק הפתיחה של המונדיאל מול ברזיל המארחת והפסידה בו 1–3. בהמשך הביסה קרואטיה את קמרון 0–4 והייתה זקוקה לניצחון על מקסיקו על מנת להעפיל לשמינית הגמר, אולם במשחק זה הפסידה 1–3 וסיימה במקום השלישי בבית המוקדם.
קרואטיה העפילה ליורו 2016 ושיחקה היטב בשלב הבתים כאשר גברה על טורקיה 0–1, סיימה בתיקו 2-2 עם צ'כיה וניצחה 1–2 את אלופת אירופה ספרד.
בעקבות התוצאות העפילה קרואטיה לשמינית הגמר מהמקום הראשון בבית, אך הודחה על ידי פורטוגל כשהפסידה 0–1 אחרי הארכה.
מונדיאל 2018 הביא לקרואטיה את תואר סגנית אלופת העולם, ההישג הטוב בתולדותיה.
במוקדמות מונדיאל 2018 סיימה קרואטיה במקום השני, והוגרלה לשחק נגד נבחרת יוון בשלב הפלייאוף.
קרואטיה גברה במשחק הראשון על יוון 1–4, סיימה את משחק הגומלין בתיקו 0-0, ועלתה למונדיאל בפעם החמישית בתולדותיה.
במסגרת מונדיאל 2018 הוגרלה נבחרת קרואטיה לבית אחד עם , ו, ובשלב הבתים ניצחה את שלושתן.
נבחרת קרואטיה גברה בשלב שמינית הגמר על דנמרק בדו-קרב פנדלים, ובשלב רבע הגמר הכריעה את המארחת רוסיה בדו-קרב פנדלים נוסף.
בחצי הגמר התמודדה קרואטיה מול נבחרת אנגליה.
אנגליה עלתה ליתרון כבר בדקה החמישית של המשחק.
את גול השוויון הבקיע איוואן פרישיץ' בדקה ה-68, והמהפך הושלם בהארכה, כאשר מריו מנדז'וקיץ' כבש בדקה ה-109, והמשחק הוכרע בתוצאה 1–2. קרואטיה העפילה לראשונה בתולדותיה לגמר הטורניר.
בגמר מונדיאל 2018 הפסידה קרואטיה ל בתוצאה 2–4. שער עצמי של מריו מנדז'וקיץ' העלה את צרפת ליתרון בדקה ה-18. איוואן פרישיץ' השווה בדקה ה-28. קרואטיה ספגה 3 שערים נוספים, וגול של מריו מנדז'וקיץ' בדקה ה-69 צימק את הפיגור של קרואטיה.
קפטן הנבחרת לוקה מודריץ' נבחר לשחקן המצטיין של מונדיאל 2018. מודריץ' גם החזיק בתואר "מלך דקות המשחק" עם 633 דקות משחק.
הכובשים הבולטים של הנבחרת היו איוואן פרישיץ' ומריו מנדז'וקיץ', שכל אחד מהם הבקיע 3 שערים בטורניר.
קרואטיה העפילה ליורו 2020 בפעם החמישית ברציפות.
בשלב הבתים הפסידה קרואטיה לאנגליה 1-0 במשחק שנערך באנגליה.
בהמשך סיימה קרואטיה בתיקו 1-1 עם צ'כיה ובסיום שלב הבתים גברה על סקוטלנד 1-3 במשחק שנערך בסקוטלנד.
קרואטיה העפילה לשמינית הגמר מהמקום השני בבית ושם הפסידה לספרד 5-3 אחרי הארכה.
קרואטיה העפילה למונדיאל 2022 בפעם השלישית ברציפות.
בשלב הבתים היא סיימה בתיקו 0-0 עם מרוקו, הביסה 1-4 את קנדה וסיימה בתיקו 0-0 עם בלגיה כדי לעלות לשמינית הגמר מהמקום השני בבית.
בשמינית הגמר סיימה קרואטיה עם יפן בתיקו 1-1 וניצחה אותה בבעיטות הכרעה מ-11 מטרים 1-3. ברבע הגמר סיימה קרואטיה בתיקו 1-1 עם ברזיל וניצחה גם אותה 2-4 בבעיטות הכרעה מ-11 מטרים.
בחצי הגמר הובסה קרואטיה 3-0 על ידי ארגנטינה.
קרואטיה סיימה במקום השלישי לאחר שניצחה את מרוקו 1-2.
קרואטיה הובסה על ידי ספרד וסיימה בתיקו מול אלבניה ואיטליה, מה שהספיק לה למקום השלישי בלבד ולהדחה בשלב הבתים.
סגל השחקנים שזומנו לקראת משחקי יורו 2024
מספר ההופעות והשערים מעודכן ל-26 במרץ 2024
מעודכן ל-17 בנובמבר 2025. לאחר המשחק נגד
נבחרת קנדה בכדורגל היא נבחרת הכדורגל הלאומית של קנדה.
נבחרת קנדה הצליחה להעפיל לגביע העולם בכדורגל פעמיים: ב-1986 וב-2022, אך הפסידה בכל משחקיה בשלב הבתים בשתי הפעמים.
היא הבטיחה את השתתפותה גם במונדיאל 2026, כמארחת משותפת עם ארצות הברית ומקסיקו.
נבחרת קנדה זכתה להצלחה בגביע הזהב של CONCACAF (אליפות צפון ומרכז אמריקה בכדורגל).
היא זכתה בו בשנת 2000, לאחר שגברה במשחק הגמר 2–0 על קולומביה.
כמו כן, הגיעה קנדה למקום השלישי באליפויות של 2002 ו־2007. בנוסף, סיימה במקומות 3–4 בשנת 2021.
נבחרת קנדה השתתפה פעם אחת בטורניר הקופה אמריקה שנערך בשנת 2024 וסיימה במקום הרביעי.
בניגוד לנבחרת הגברים של קנדה, נבחרת הנשים נמצאת בצמרת העולמית.
סגל הנבחרת ונתוני ההופעות והשערים מעודכנים ל-19 בנובמבר 2024.
נבחרת רומניה בכדורגל היא נבחרת הכדורגל הלאומית של רומניה.
ההישג הטוב ביותר של נבחרת רומניה בגביע העולם בכדורגל היה במונדיאל 1994, כשהעפילה לשלב רבע הגמר.
רומניה היא אחת מארבע הנבחרות היחידות בעולם (יחד עם בלגיה, ברזיל, צרפת) שהשתתפו בכל שלושת גביעי העולם הראשונים, אך לפני שנות ה-90, היא העפילה רק פעם אחת נוספת לטורניר, ב-1970.
ב-1994, הגיעה רומניה בהנהגת שחקנה גיורגי חאג'י, לשלב רבע הגמר של המונדיאל, כשהיא מדיחה בדרך את ארגנטינה לאחר ניצחון 3:2.
רומניה הפסידה לבסוף לנבחרת שוודיה לאחר דו-קרב פנדלים.
ההישג הגדול ביותר של רומניה במסגרת אליפות אירופה בכדורגל, היה ביורו 2000 כשהצליחה להגיע עד שלב רבע הגמר.
התאחדות הכדורגל הרומנית הוקמה באוקטובר 1909 בבוקרשט.
משחקה הבינלאומי הראשון של נבחרת רומניה נערך ב-8 ביוני 1922, ניצחון חוץ על יוגוסלביה 1-2 בבלגרד.
רומניה השתתפה בשלושת טורנירי גמר גביע העולם הראשונים.
רומניה הוזמנה להשתתף במונדיאל 1930 ושובצה בשלב הבתים יחד עם אורוגוואי המארחת ופרו.
במשחקה הראשון ניצחה רומניה את פרו 1-3, אך במשחקה השני הובסה על ידי אורוגוואי המארחת 4-0 וסיימה במקום השני בבית.
רומניה השתתפה במוקדמות מונדיאל 1934 והעפילה לטורניר הגמר לאחר שסיימה במקום השני בבית המוקדם אחרי שווייץ ולפני יוגוסלביה.
בטורניר הגמר הפסידה רומניה 2-1 לצ'כוסלובקיה והודחה כבר בסיבוב הראשון.
במוקדמות מונדיאל 1938 הייתה אמורה רומניה להתמודד מול מצרים על ההעפלה לטורניר הגמר, אולם המצרים סירבו לעשות כן עקב צום הרמדאן.
עם זאת, המצרים הזמינו קבוצה אוסטרית אחרת להתמודד מול הנבחרת המקומית באותו חודש ועל כן הודחה מטורניר המוקדמות על ידי פיפ"א ורומניה העפילה לטורניר הגמר מבלי שנאלצה לשחק במוקדמות.
בטורניר הגמר אכזבה רומניה כאשר סיימה בתיקו 3-3 עם קובה בסיבוב הראשון לאחר הארכה.
במשחק החוזר בין הקבוצות הפסידו הרומנים 2-1 והודחו שוב בסיבוב הראשון.
רומניה לא השתתפה במוקדמות מונדיאל 1950, אך בארבעת טורנירי המוקדמות הבאים שנערכו היא השתתפה ולא הצליחה להעפיל לטורניר הגמר.
במקביל, רומניה החלה להשתתף בקביעות גם במוקדמות אליפות אירופה בכדורגל החל משנת 1960, אך גם שם לא הצליחה להעפיל לטורניר הגמר.
במוקדמות מונדיאל 1970 סיימה רומניה ראשונה בבית לפני יוון, שווייץ ופורטוגל והעפילה לטורניר הגמר, 32 שנים מאז ההעפלה הקודמת.
בטורניר הגמר שובצה רומניה לבית קשה עם אלופת העולם אנגליה, ברזיל וצ'כוסלובקיה.
רומניה הפסידה לאנגליה במשחקה הראשון 1-0 וניצחה את צ'כוסלובקיה 1-2. במשחקה השלישי הפסידה רומניה לברזיל, אלופת העולם שבדרך, 3-2 וסיימה במקום השלישי בבית.
רומניה הייתה קרובה להעפיל ליורו 1972, כאשר בשלב הבתים סיימה ראשונה בבית המוקדם לפני צ'כוסלובקיה (שעימה סיימה באותו מספר נקודות, אך בהפרש שערים טוב יותר), וויילס ופינלנד.
במשחקי הפלייאוף (שהיוו למעשה את רבע גמר הטורניר) סיימה רומניה בתיקו 1-1 בחוץ מול הונגריה ובתיקו 2-2 ביתי במשחק הגומלין.
נקבע משחק מכריע בין שתי הנבחרות במקום נייטרלי, בלגרד, על ההעפלה לטורניר הגמר ובו ניצחה הונגריה משער שהובקע דקה לסיום המשחק.
במוקדמות יורו 1984 סיימה רומניה ראשונה בבית לפני שוודיה, צ'כוסלובקיה, איטליה וקפריסין ובכך העפילה לראשונה לטורניר גמר אליפות אירופה, לאחר שכשלה בששת ניסיונותיה הראשונים.
את שלב הבתים בטורניר הגמר פתחה רומניה בתיקו 1-1 עם ספרד, אך בהמשך הפסידה 2-1 למערב גרמניה ו-1-0 לפורטוגל וסיימה במקום האחרון בבית.
במהלך שנות ה-90 של המאה ה-20 חזרה רומניה לבמה המרכזית של הכדורגל העולמי, כאשר השתתפה בשלושה טורנירי מונדיאל רצופים וכן בשתי אליפויות אירופה רצופות.
בטורנירים אלה הגיעה רומניה להישגי השיא שלה עד היום.
במונדיאל 1990 שובצה רומניה לבית עם אלופת העולם ארגנטינה, ברית המועצות וקמרון.
במשחקה הראשון הפתיעה רומניה את ברית המועצות 0-2 מצמד של מריוס לקטוש.
בהמשך הפסידה רומניה לקמרון 2-1 וסיימה בתיקו 1-1 עם ארגנטינה משער של גבי בלינט.
רומניה סיימה במקום השני בבית והעפילה לשלב הבא בפעם הראשונה בתולדותיה.
בשלב שמינית הגמר סיימה רומניה בתיקו 0-0 עם אירלנד והודחה 5-4 בבעיטות הכרעה מ-11 מטר.
מונדיאל 1994 היה המוצלח ביותר בתולדות נבחרת רומניה.
היא שובצה בבית עם ארצות הברית המארחת, קולומביה ושווייץ.
רומניה פתחה בניצחון 1-3 מפתיע על קולומביה מצמד של פלורין רדוצ'ויו ושער של כוכב הנבחרת גאורגה חאג'י.
בהמשך הובסה על ידי שווייץ 4-1 אך במשחקה האחרון גברה על ארצות הברית המארחת 0-1 משער של דן פטרסקו והעפילה לשמינית הגמר מהמקום הראשון בבית.
בשלב שמינית הגמר הפתיעה רומניה את סגנית אלופת העולם ארגנטינה 2-3 מצמד של איליה דומיטרסקו ושער של גאורגה חאג'י באחד המשחקים הגדולים בתולדות הנבחרת.
בשלב רבע הגמר סיימה רומניה בתיקו 2-2 עם שוודיה ובדומה למונדיאל הקודם, הפסידה שוב 5-4 בבעיטות הכרעה מ-11 מטר והודחה.
פלורין רדוצ'ויו סיים כמבקיע המצטיין של הנבחרת עם 4 שערים בטורניר וגאורגה האג'י נבחר על ידי פיפ"א לנבחרת הטורניר.
שנתיים מאוחר יותר העפילה רומניה ליורו 1996 אך הפסידה בכל משחקיה לצרפת, בולגריה וספרד.
רומניה העפילה למונדיאל 1998, השלישי ברציפות, ושובצה לבית עם אנגליה, קולומביה ותוניס.
בדומה למונדיאל הקודם, גם הפעם פתחה רומניה בניצחון על קולומביה 0-1 משער של אדריאן איליה.
לאחר מכן הפתיעה רומניה את אנגליה 1-2 משער של ויורל מולדובן ושער ניצחון בדקה ה-90 של דן פטרסקו.
רומניה סיימה את משחקי הבית במקום הראשון לאחר תיקו 1-1 עם תוניס.
בשמינית הגמר הפסידה רומניה לקרואטיה 1-0 והודחה מהטורניר.
הטורניר האחרון בסדרת ההישגים של נבחרת רומניה היה יורו 2000. רומניה שובצה לבית קשה עם אלופת אירופה גרמניה, אנגליה ופורטוגל ונחשבה ערב התחרות לנבחרת החלשה בבית.
הרומנים עלו ליתרון 0-1 משער של כריסטיאן קיבו, אך האנגלים הפכו את התוצאה ל־2-1 לקראת סיום המחצית.
הרומנים השוו עם פתיחת המחצית השנייה ל־2-2 משער של דורינל מונטיאנו, אך תוצאה זו עדיין לא הספיקה לרומנים על מנת לעלות לשלב הבא.
דקה לסיום המשחק נפסקה בעיטת עונשין מ-11 מטרים לזכות רומניה ויונל גאניה הבקיע את שער הניצחון הדרמטי לרומניה 2-3. היה זה הניצחון הראשון בתולדות רומניה ביורו והפעם הראשונה בה היא עוברת שלב בטורניר זה, לאחר שסיימה במקום השני בבית.
ברבע הגמר הפסידה רומניה 2-0 לאיטליה והודחה.
לאחר שלא העפילה למונדיאל 2002, יורו 2004 ומונדיאל 2006, הצליחה רומניה להעפיל ליורו 2008 ושוב שובצה לבית קשה עם איטליה, צרפת והולנד.
רומניה פתחה בתיקו 0-0 עם צרפת ואחר כך סיימה בתיקו 1-1 עם איטליה.
במחזור הסיום הפסידה רומניה להולנד 2-0 וניצחונה של איטליה על צרפת במשחק המקביל הותיר אותה במקום השלישי בבית והדיח אותה מהטורניר.
רומניה לא העפילה למונדיאל 2010, יורו 2012 ומונדיאל 2014 אך הצליחה להעפיל ליורו 2016. במשחק הפתיחה של האליפות הפסידה רומניה לצרפת 2-1 ובהמשך סיימה בתיקו 1-1 עם שווייץ.
רומניה סיימה את משחקיה בהפסד מאכזב לאלבניה 1-0 והודחה מהטורניר, כשהיא מסיימת במקום האחרון בבית.
רומניה העפילה ליורו 2024. בשלב הבתים הביסה רומניה את אוקראינה 0-3, ניצחון ראשון בטורניר גמר מזה 24 שנים.
בהמשך הפסידה רומניה לבלגיה 2-0 וסיימה בתיקו 1-1 עם סלובקיה בעקבותיו העפילה לשמינית הגמר מהמקום הראשון בבית.
בשמינית הגמר הובסה רומניה 3-0 על ידי הולנד והודחה.
להלן סגל נבחרת רומניה לקראת משחקי יורו 2024
נבחרת קפריסין בכדורגל לגברים מייצגת את קפריסין מאז 30 ביולי 1949, עת שיחקה נגד נבחרת ישראל.
והפסידה בתוצאה 1:3. קפריסין מעולם לא העפילה לטורניר גמר כלשהו.
הנבחרת עורכת את משחקיה הביתיים לרוב באצטדיון GSP שבניקוסיה.
מאמן הנבחרת הוא ניקוס קוסטנוגלו.
יואניס אוקאס, שיאן ההופעות עם 103 משחקים וסגן מלך השערים עם 27 כיבושים
מיכאליס קונסטנטינו, מלך השערים עם 32 כיבושים
ב-7 באוקטובר 2006, חשפה דיאדורה את הערכה החדשה של קפריסין.
הוא מתאר מפה של קפריסין בצבע ענבר מהכתף ועד השרוול, כשקו ירוק עובר באמצע כדי לציין את חלוקת האי .
ערכה שנויה במחלוקת זו שימשה לשלב המוקדמות של אופ"א יורו 2008 .
לאחר מכן ייצרה אדידס את ערכות קפריסין לקראת מוקדמות מונדיאל 2010, מוקדמות יורו 2012 ושלבי מוקדמות מונדיאל 2014 .
בשנת 2018, מקרון החליף את אדידס כחלק מתוכנית הסיוע בערכות של אופ"א .
נבחרת קזחסטן בכדורגל היא קבוצת הכדורגל הלאומית של קזחסטן.
המשחק הראשון של קזחסטן לאחר התפרקות ברית המועצות היה ב-1 ביוני 1992 נגד נבחרת טורקמניסטן.
בשנת 2002 עזבה הנבחרת את קונפדרציית הכדורגל של אסיה ועברה לשחק באופ"א.
ב-24 במרץ 2007 נבחרת קזחסטן גברה בביתה 2-1 על נבחרת סרביה, הניצחון הראשון של הנבחרת מאז השתייכותה לאופ"א.
נבחרת קטר בכדורגל היא נבחרת הכדורגל הלאומית של קטר.
קטר מעולם לא העפילה לגביע העולם בכדורגל, אך זכתה באירוח הטורניר בשנת 2022 ולכן השתתפה בו לראשונה.
קטר הפסידה במשחק הפתיחה של הטורניר 2-0 לאקוודור ובהמשך הפסידה 3-1 לסנגל ו-2-0 להולנד.
בכך הפכה קטר למארחת הראשונה של המונדיאל שמפסידה בכל משחקיה.
קטר תשתתף במונדיאל 2026, לאחר שהצליחה להעפיל לראשונה דרך טורניר המוקדמות.
קטר עשתה הפתעה גדולה, כאשר סיימה במקום השני באליפות העולם עד גיל 20, בשנת 1981. בגמר הנבחרת הפסידה למערב גרמניה.
ב-1 בפברואר 2019, זכתה בגביע אסיה בכדורגל 2019 לראשונה בתולדותיה וזכתה בתואר שוב ב־2023.
שנהסיבובמשחקיםניצחונותתיקו*הפסדיםשערי זכותשערי חובה1916 - 2016לא הוזמנה 2019סיבוב ראשון30122 5 2021לא הוזמנהסה"כ1/46301225
מספר ההופעות והשערים מעודכן ל-9 בנובמבר 2022.
נכון ל-7 בדצמבר 2025. לאחר המשחק מול
נבחרת קמרון בכדורגל היא נבחרת הכדורגל הלאומית של מדינת קמרון.
קמרון היא הנבחרת האפריקאית בעלת מספר ההופעות הגבוה ביותר בטורניר גביע העולם בכדורגל, עם 8 הופעות עד כה.
הישג השיא של הנבחרת בטורניר היה ב-1990, כשהגיעה עד לשלב רבע הגמר, שבו הודחה על ידי אנגליה לאחר הארכה.
הישג זה הפך את נבחרת קמרון לנבחרת האפריקאית הראשונה בהיסטוריה שהעפילה לשלב רבע הגמר של הטורניר.
באותו טורניר ניצחה נבחרת קמרון במשחק הפתיחה את אלופת העולם דאז, ארגנטינה, בתוצאה 1:0.
לזכותה של נבחרת קמרון 5 זכיות בטורניר גביע אפריקה לאומות, בשנים 1984, 1988, 2000, 2002 ו-2017, וזכייה במדליית זהב באולימפיאדת סידני ב-2000. הנבחרת הגיעה לגמר גביע הקונפדרציות 2003.
נבחרת קמרון שיחקה את משחקה הבינלאומי הראשון בשנת 1960, ובו הביסה את 2-9. היא השתתפה לראשונה במוקדמות אליפות אפריקה בכדורגל 1968, אולם לא הצליחה להעפיל לטורניר הגמר.
קמרון השתתפה לראשונה במוקדמות המונדיאל של 1970, אולם הודחה כבר בסיבוב המוקדמות הראשון על ידי נבחרת ולא העפילה לטורניר הגמר.
קמרון העפילה לראשונה לאליפות אפריקה בשנת 1970, והודחה בשלב הבתים.
כעבור שנתיים, בשנת 1972, אירחה קמרון את אליפות אפריקה וסיימה במקום השלישי.
עד תום העשור כשלה נבחרת קמרון בניסיונותיה להעפיל לטורנירי הגמר של המונדיאל ושל אליפות אפריקה.
לקראת מונדיאל 1982 הוחלט להגדיל את מספר הנבחרות המשתתפות מ-16 ל-24, ובעקבות זאת הוגדל מספר הנציגות האפריקאיות בטורניר מנציגה אחת לשתיים.
נבחרת קמרון הצליחה להעפיל לראשונה בתולדותיה למונדיאל 1982, בצוותא עם נבחרת , לאחר שהדיחה במוקדמות את נבחרות , , ו.
קמרון העפילה גם לאליפות אפריקה שנערכה כשלושה חודשים לפני המונדיאל, אך סיימה את כל משחקיה בתיקו והודחה בשלב הבתים.
במונדיאל 1982 סיימה קמרון בתיקו 0-0 עם נבחרות ו וכן סיימה בתיקו 1-1 עם נבחרת , שלבסוף זכתה בגביע.
בעקבות שלוש תוצאות התיקו הודחה קמרון בשלב הבתים בגלל שער זכות אחד פחות מנבחרת איטליה שסיימה במקום השני עם אותו מספר נקודות.
עם זאת, קמרון הייתה הנבחרת האפריקאית הראשונה שסיימה מונדיאל ללא הפסד, והופעתה בטורניר נחשבה למכובדת.
גרגויר מבידה הבקיע את השער היחיד של קמרון בטורניר.
כעבור שנתיים זכתה קמרון לראשונה באליפות אפריקה, לאחר ניצחון 1-3 על ניגריה במשחק הגמר.
קמרון לא הצליחה להעפיל למונדיאל 1986, אולם סיימה שנייה באליפות אפריקה שנערכה באותה שנה, וכן זכתה בפעם השנייה באליפות אפריקה בשנת 1988, לאחר ניצחון 0-1 על ניגריה במשחק הגמר.
פריצתה הגדולה של קמרון לתודעת עולם הכדורגל התרחשה במונדיאל 1990. במשחק הפתיחה של הטורניר הדהימה הנבחרת את אלופת העולם בניצחון 0-1 משער של פרנסואה אומאם-ביאיק.
בהמשך ניצחה קמרון את 1-2 מצמד שערים של כוכבה הגדול של הנבחרת, רוז'ה מילה.
במשחקה האחרון בשלב הבתים הובסה קמרון 4-0 על ידי נבחרת , במשחקה האחרון במסגרת המונדיאל לפני התפרקותה, אולם סיימה במקום הראשון בבית.
הייתה זו הפעם הראשונה בתולדות המונדיאל שנבחרת מסיימת ראשונה בשלב הבתים עם מאזן שערים שלילי.
בשלב שמינית הגמר ניצחה קמרון את 1-2 בהארכה, שוב מצמד שערים של רוז'ה מילה, שסיים את הטורניר כמבקיע הבולט של קמרון עם ארבעה שערים.
קמרון הפכה בזאת לנבחרת האפריקאית הראשונה בהיסטוריה שהעפילה לשלב רבע הגמר במונדיאל.
בשלב רבע הגמר התמודדה קמרון מול במשחק שנחשב לאחד האיכותיים ביותר בטורניר, אם לא האיכותי שבהם.
האנגלים הובילו 1-0 במשחק, אולם קמרון הפתיעה כשהפכה את התוצאה ל-1-2 משערים של עמנואל קונדה ויוג'ין אקקה.
גארי ליניקר האנגלי מנע סנסציה נוספת כאשר השווה את התוצאה 7 דקות לסיום, והבקיע שער נוסף בהארכה כדי לקבוע ניצחון 2-3 לאנגלים.
שני שעריו של ליניקר נכבשו בבעיטות עונשין.
הופעתה של קמרון בטורניר נחשבה למוצלחת ביותר של נבחרת אפריקאית במונדיאל, בשנת 2002 הצליחה לשחזר את הישגה של קמרון ולהעפיל לרבע הגמר.
בשנת 2010 הצליחה גם נבחרת לשחזר אותו הישג.
הישגה של קמרון, אשר שם את הכדורגל האפריקאי על מפת הכדורגל העולמי, תרם להגדלת מספר הנציגות האפריקאיות במונדיאל משתיים לשלוש.
ארבע שנים לאחר ההישג הגדול באיטליה העפילה קמרון בפעם השנייה ברציפות למונדיאל, שנערך בארצות הברית.
הפעם אכזבה קמרון בתיקו 2-2 מול ותבוסות 3-0 ל ו-6-1 מול .
רוז'ה מילה הבקיע את השער לקמרון ובכך הפך, בגיל 42, למבקיע המבוגר ביותר בהיסטוריה של המונדיאל.
במונדיאל 1998 התמודדה קמרון לראשונה ללא רוז'ה מילה שפרש.
קמרון סיימה בתיקו 1-1 עם , הובסה 3-0 מול וסיימה בתיקו 1-1 נוסף מול .
בכך סיימה הנבחרת במקום האחרון בבית, והודחה בשלב הבתים.
משורותיה הורחקו שלושה שחקנים, יותר מכל נבחרת אחרת בטורניר, אף על פי ששיחקה רק בשלושה משחקים בטורניר.
שנתיים לאחר מונדיאל 1998 שבה קמרון וזכתה באליפות אפריקה בפעם השלישית, שוב לאחר ניצחון על ניגריה בגמר, הפעם בבעיטות הכרעה מ-11 מטר לאחר 2-2 בתום הארכה.
בשנת 2001 השתתפה קמרון לראשונה בגביע הקונפדרציות, והודחה בשלב הבתים.
בשנת 2002 השלימה קמרון זכייה שנייה ברציפות ורביעית בסך הכל באליפות אפריקה, לאחר ניצחון על בבעיטות הכרעה מ-11 מטר לאחר 0-0 בתום הארכה.
אולם בהמשך השנה, במונדיאל 2002, הייתה זו סנגל שהפתיעה והצליחה לשחזר את הישגה של קמרון משנת 1990, בעוד שקמרון החמיצה את העלייה משלב הבתים.
קמרון פתחה את משחקיה בטורניר בתיקו 1-1 מול ובהמשך ניצחה את 0-1. במשחקה האחרון בשלב הבתים הפסידה קמרון 2-0 ל, וסיימה במקום השלישי בבית.
בשנת 2003 העפילה קמרון לגמר טורניר גביע הקונפדרציות, ובו הפסידה ל 1-0 בהארכה.
אולם טורניר זה זכור לרעה עקב מותו של מארק ויוויאן פואה שהתמוטט במהלך משחק חצי הגמר נגד ונפטר מספר שעות לאחר מכן.
קמרון כשלה בניסיונה להעפיל למונדיאל 2006, לאחר שסיימה במקום השני בבית המוקדם אחרי , ובכך נעדרה ממשחקי המונדיאל לראשונה לאחר ארבע הופעות רצופות.
באליפות אפריקה בשנת 2008 התאוששה קמרון והגיעה עד לגמר הטורניר, שבו הפסידה ל 1-0.
קמרון שבה והעפילה למונדיאל 2010, ושובצה בבית המוקדם עם נבחרות , ו.
הטורניר עצמו היה כישלון עבור קמרון, שכן היא הפסידה בכל שלושת משחקיה וסיימה אחרונה בשלב הבתים.
הכישלון הועצם בכך שדווקא בגביע העולם הראשון שנערך על יבשת אפריקה רשמה קמרון את ההופעה הגרועה בתולדותיה ולראשונה הפסידה בכל משחקיה בטורניר.
קמרון העפילה למונדיאל 2014, אך שוב הפסידה בכל משחקיה בשלב הבתים בפעם השנייה ברציפות וסיימה אחרונה בבית.
קמרון הפסידה למקסיקו 1-0, הובסה על ידי קרואטיה 4-0 ולסיום הובסה 4-1 על ידי ברזיל המארחת.
בכך רשמה קמרון טורניר גרוע אף יותר מהטורניר הקודם.
בשנת 2017 זכתה קמרון באופן מפתיע באליפות אפריקה בפעם החמישית בתולדותיה, על אף ששיחקה בטורניר עם סגל משני.
במשחק הגמר גברה קמרון על מצרים 1-2.
בעקבות זכייתה, העפילה קמרון לטורניר גביע הקונפדרציות בפעם השלישית בתולדותיה ובו הודחה בשלב הבתים.
סגל הנבחרת לקראת מונדיאל 2022 (ההופעות והשערים מעודכנים ל-18 בנובמבר 2022):
נבחרת רואנדה בכדורגל, הידועה בכינוייה "הצרעות", היא נבחרת הכדורגל הלאומית של מדינת רואנדה.
נבחרת רואנדה אינה נבחרת אפריקאית חזקה יחסית לשאר יריבותיה ביבשת ולא העפילה לאף גביע עולם בכדורגל והעפילה רק לגביע אפריקה לאומות אחת, הראשונה בהיסטוריה של הנבחרת, בשנת 2004.
נבחרת קירגיזסטן בכדורגל היא נבחרת הכדורגל הלאומית של קירגיזסטן.
לוגו מייצרת מדים מדינת מוצא תקופה Jako 2014–2018 Joma 2019–הווה